ಭಾರತದಲ್ಲಿ 20222ರ ರೇಂಜ್ ರೋವರ್ ಐಷಾರಾಮಿ ಎಸ್ಯುವಿ ವಿತರಣೆ ಆರಂಭ ಲ್ಯಾಂಡ್ ರೋವರ್ ಕಂಪನಿಯು ತನ್ನ ಹೊಸ ರೇಂಜ್ ರೋವರ್ ಎಸ್ಯುವಿ ಮಾದರಿಯನ್ನು ಕಳೆದ ಜನವರಿಯಲ್ಲಿ ಬಿಡುಗಡೆಗೊಳಿಸಿತ್ತು. ಹೊಸ ಕಾರು ಖರೀದಿಗೆ ಇದೀಗ ಚಾಲನೆ ನೀಡಿದ್ದು, ಹೊಸ ಕಾರು ವಿವಿಧ ಎಂಜಿನ್ ಆಯ್ಕೆಗಳು ಮತ್ತು ಬೆಲೆ ಆಧರಿಸಿ ಒಟ್ಟು 33 ವೆರಿಯೆಂಟ್ಗಳನ್ನು ಹೊಂದಿದೆ. By Praveen Sannamani ನ್ಯೂ ಜನರೇಷನ್ ವೈಶಿಷ್ಟ್ಯತೆ ಹೊಂದಿರುವ ರೇಂಜ್ ರೋವರ್ ಎಸ್ಯುವಿಯನ್ನು ಕಳೆದ ಜನವರಿಯಲ್ಲಿ ಬಿಡುಗಡೆ ಮಾಡಿದ್ದ ಸಂದರ್ಭದಲ್ಲಿ ಎಕ್ಸ್ ಶೋರೂಂ ಪ್ರಕಾರ ರೂ. 2.32 ಕೋಟಿ ಆರಂಭಿಕ ಬೆಲೆ ವಿಧಿಸಿದ್ದ ಕಂಪನಿಯು ಇದೀಗ ಆರಂಭಿಕ ಮಾದರಿಯಿಂದ ಹಿಡಿದು ಟಾಪ್ ಎಂಡ್ ಮಾದರಿಯ ತನಕ ಬೆಲೆ ಹೆಚ್ಚಿಸಲಾಗಿದ್ದು, ಇದೀಗ ಹೊಸ ಕಾರು ಆರಂಭಿಕವಾಗಿ ರೂ. 2.39 ಕೋಟಿ ಬೆಲೆ ಹೊಂದಿದ್ದ ಕಾರು ಇದೀಗ ಟಾಪ್ ಎಂಡ್ ಮಾದರಿಗೆ ರೂ. 3.44 ಕೋಟಿ ಬೆಲೆ ಹೊಂದಿದೆ. 2022ರ ರೇಂಜ್ ರೋವರ್ ಅನ್ನು ಕಂಪನಿಯು ಹೊಸ ಎಂಎಲ್ಎಫ್ಲೆಕ್ಸ್ ಪ್ಲಾಟ್ಫಾರ್ಮ್ನಲ್ಲಿ ಅಭಿವೃದ್ಧಿಪಡಿಸಿದ್ದು, ಹೊಸ ಮಾದರಿಯು ಅದರ ಹಿಂದಿನ ಮಾದರಿಯಲ್ಲಿದ್ದ ಹೆಚ್ಚಿನ ಶೈಲಿಯನ್ನು ಉಳಿಸಿಕೊಂಡಿದೆ. ಹೊಸ ರೇಂಜ್ ರೋವರ್ ಎಸ್ಯುವಿಯು ಪರಿಚಿತವಾಗಿ ಕಾಣುತ್ತದೆ ಮತ್ತು ವಿಭಿನ್ನ ಸಿಲೂಯೆಟ್ ಅನ್ನು ತಕ್ಷಣವೇ ಗುರುತಿಸಬಹುದಾಗಿದ್ದು, ಹೊಸ ಎಸ್ಯುವಿಯು ನವೀಕರಿಸಲಾದ ಗ್ರಿಲ್ ಮತ್ತು ಹೆಡ್ಲ್ಯಾಂಪ್ನೊಂದಿಗೆ ಅತ್ಯತ್ತಮ ಹೊರನೋಟ ಹೊಂದಿದೆ. ಈ ಎಸ್ಯುವಿಯಲ್ಲಿ ಕಂಪನಿಯು ಸಮತಟ್ಟಾದ ಮೇಲ್ಮೈಗಳು ಕೇವಲ 0.30 ಸಿಡಿಯ ಪ್ರಭಾವಶಾಲಿ ಡ್ರ್ಯಾಗ್ ಅಂಶವವನ್ನು ಒಳಗೊಂಡಿದ್ದುು, 23ಇಂಚಿನ ಅಲಾಯ್ ವ್ಹೀಲ್ ಗಳನ್ನು ಹೊಂದಿದೆ. ಹಾಗೆಯೇ ಇದರಲ್ಲಿ ಸಣ್ಣದಾದ ಓವರ್ಹ್ಯಾಂಗ್ಗಳು ಬೃಹತ್ ಪ್ರಮಾಣವನ್ನು ಕಾರನ್ನು ನಿಯಂತ್ರಣದಲ್ಲಿಡುವುದನ್ನು ಖಚಿತಪಡಿಸಲಿದ್ದು, ಟರ್ನ್ ಇಂಡಿಕೇಟರ್ಗಳನ್ನು ಸಂಯೋಜಿಸುವ ಟೈಲ್ಗೇಟ್ನಲ್ಲಿನ ಬ್ಲ್ಯಾಕ್ ಅಸ್ಸೆಂಟ್ ಗಳನ್ನು ಸಂಪರ್ಕಗೊಂಡಿರುವ ಹಿಂಭಾಗದ ಸ್ಪೋರ್ಟ್ಸ್ ಬ್ಲ್ಯಾಕ್ಡ್ಔಟ್ ಟೈಲ್ಲೈಟ್ಗಳಾಗಿವೆ. ನ್ಯೂ ಜನರೇಷನ್ ರೇಂಜ್ ರೋವರ್ ಎಸ್ಯುವಿಯ ಇಂಟಿರಿಯರ್ ನಲ್ಲಿ 13.7ಇಂಚಿನ ಡಿಜಿಟಲ್ ಇನ್ಸ್ ಟ್ರೂಮೆಂಟ್ ಕ್ಲಸ್ಟರ್ ಅನ್ನು ಹೊಂದಿದೆ. ಇನ್ನು ಸೆಂಟರ್ ಕನ್ಸೋಲ್ ದೊಡ್ಡ 13.1ಇಂಚಿನ ಟಚ್ಸ್ಕ್ರೀನ್ ಇನ್ಫೋಟೈನ್ಮೆಂಟ್ ಡಿಸ್ ಪ್ಲೇ ಹ್ಯಾಪ್ಟಿಕ್ ಪ್ರತಿಕ್ರಿಯೆಯೊಂದಿಗೆ ಹೊಂದಿದೆ. ಇದು ಗೊಂದಲಮುಕ್ತ ವಿನ್ಯಾಸವಾಗಿದೆ ಮತ್ತು ವಿನ್ಯಾಸದ ವಿಷಯದಲ್ಲಿ ಬಹಳ ಪರಿಚಿತವಾಗಿದೆ. ಹೊಸ ಕಾರಿನಲ್ಲಿ ಹಿಂಭಾಗದಲ್ಲಿ ಪ್ರಯಾಣಿಕರು 11.4ಇಂಚಿನ ಮನರಂಜನಾ ಡಿಸ್ ಪ್ಲೇಯನ್ನು ಪಡೆಯಲಿದ್ದು, ಅದನ್ನು ಮುಂಭಾಗದ ಸೀಟ್ಬ್ಯಾಕ್ಗಳಿಗೆ ಜೋಡಿಸಲಾಗಿದೆ. ಇನ್ನು ಎಕ್ಸಿಕ್ಯುಟಿವ್ ಕ್ಲಾಸ್ ಹಿಂಬದಿಯ ಸೀಟುಗಳೊಂದಿಗೆ ಸೆಂಟರ್ ಆರ್ಮ್ರೆಸ್ಟ್ನಲ್ಲಿ 8.0ಇಂಚಿನ ಟಚ್ಸ್ಕ್ರೀನ್ ಕೂಡ ಇದೆ. ಇದರೊಂದಿಗೆ ನ್ಯೂ ಜನರೇಷನ್ ರೇಂಜ್ ರೋವರ್ 1600ವ್ಯಾಟ್, 35ಸ್ಪೀಕರ್ ಮೆರಿಡಿಯನ್ ಸಿಗ್ನೇಚರ್ ಸೌಂಡ್ ಸಿಸ್ಟಂ ಅನ್ನು ಸಹ ಪಡೆಯುತ್ತದೆ, ಆದರೆ ಆಟೋಬಯೋಗ್ರಫಿ ಟ್ರಿಮ್ ಹೆಡ್ರೆಸ್ಟ್ನಲ್ಲಿ ಎಂಬೆಡ್ ಮಾಡಲಾದ ವಿಶ್ವದ ಮೊದಲ ಆಕ್ಟಿವ್ ಸ್ಪೀಕರ್ಗಳನ್ನು ಹೊಂದಿದೆ. ಈ ಹೊಸ ರೇಂಜ್ ರೋವರ್ ಕ್ಯಾಬಿನ್ನಲ್ಲಿ ಹೆಚ್ಚು ಸಮರ್ಥನೀಯ ಐಷಾರಾಮಿ ವಸ್ತುಗಳನ್ನು ಬಳಸುತ್ತದೆ.ಹೊಸ ರೇಂಜ್ ರೋವರ್ ಎಸ್ಯುವಿಯು ಹೊಸ ಐದುಲಿಂಕ್ ಹಿಂಬದಿಯ ಆಕ್ಸಲ್ನೊಂದಿಗೆ ಅಡಾಪ್ಟಿವ್ ಏರ್ ಸಸ್ಪೆಂಕ್ಷನ್ ಅನ್ನು ಹೊಂದಿದೆ. ಇದು ನ್ಯಾವಿಗೇಷನ್ ಸಿಸ್ಟಂ ಅನ್ನು ಮುಂದಿನ ರಸ್ತೆಗೆ ಅನುಗುಣವಾಗಿ ಹೊಂದಿಸಲು ಬಳಸುತ್ತದೆ. ಈ ಯುನಿಟ್ ಅಡಾಪ್ಟಿವ್ ಕ್ರೂಸ್ ಕಂಟ್ರೋಲ್ ಮತ್ತು ರೈಡ್ ಗುಣಮಟ್ಟವನ್ನು ಮತ್ತಷ್ಟು ಸುಗಮಗೊಳಿಸಲು ಸ್ಟೀರಿಂಗ್ ಅಸಿಸ್ಟ್ ಅನ್ನು ಸಹ ನಿರ್ವಹಿಸುತ್ತದೆ. ಈ ಎಸ್ಯುವಿಯ ನಿಯಂತ್ರಿತ ಆಯಂಟಿರೋಲ್ ಬಾರ್ಗಳನ್ನು ಸಹ ಪಡೆಯುತ್ತದೆ. ಅದು ಈಗ ವೇಗವಾದ ರೆಸ್ಪಾನ್ಸ್ ಹೊಂದಿದ್ದು, ಆಲ್ವ್ಹೀಲ್ ಸ್ಟೀರಿಂಗ್ ಜೊತೆ ಇದು ಹಿಂದಿನ ಚಕ್ರಗಳನ್ನು 7.3 ಡಿಗ್ರಿಗಳವರೆಗೆ ಎಲೆಕ್ಟ್ರಿಕಲ್ ಆಗಿ ಚಲಿಸುತ್ತದೆ. ವಿಶೇಷವಾಗಿ ಬಿಗಿಯಾದ ಸ್ಥಳಗಳಲ್ಲಿ ಮತ್ತು ಟರ್ನಿಂಗ್ ವೇಳೆ 11 ಮೀಟರ್ಗಿಂತಲೂ ಕಡಿಮೆಗೊಳಿಸುತ್ತದೆ. ಹೊಸ ರೇಂಜ್ ರೋವರ್ ಎಸ್ಯುವಿಯ ನೈಟ್ಶಿಫ್ಟ್ ಮೋಡ್ನೊಂದಿಗೆ 360ಡಿಗ್ರಿ ಕ್ಯಾಮೆರಾವನ್ನು ಮತ್ತು ಆಯಪ್ಆಧಾರಿತ ಪಾರ್ಕಿಂಗ್ ವೈಶಿಷ್ಟ್ಯವನ್ನು ಸಹ ಪಡೆಯಲಿದ್ದು, ಇದು ವಾಹನದಿಂದ ಹೊರಬರಲು ಮತ್ತು ಮೊಬೈಲ್ ಅಪ್ಲಿಕೇಶನ್ ಅನ್ನು ಬಳಸಿಕೊಂಡು ವಾಹನ ಪಾರ್ಕ್ ಮಾಡಬಹುದು. ಐದನೇ ತಲೆಮಾರಿನ ಲ್ಯಾಂಡ್ ರೋವರ್ ರೇಂಜ್ ರೋವರ್ ಎಸ್ಯುವಿ ನವೀಕರಿಸಿದ ಟೆರೈನ್ ರೆಸ್ಪಾನ್ಸ್ 2 ಸಿಸ್ಟಮ್ನೊಂದಿಗೆ ಸೇರಿಸಿದೆ. ಆದರೆ ನೀರಿನ ವೇಡಿಂಗ್ ಸಾಮರ್ಥ್ಯವು ಈಗ 900 ಎಂಎಂ ನಲ್ಲಿ ನಿಂತಿದೆ ಮತ್ತು ಸೋನಾರ್ ತಂತ್ರಜ್ಞಾನ ಹೊಂದಿದೆ. ಅದು ವೇಡಿಂಗ್ ಆಳವು ಹೆಚ್ಚಾದರೆ ನಿಮಗೆ ತಿಳಿಸಲಿದ್ದು, ಇದರ ಹೊಸ ಚಾಸಿಸ್ ಹಿಂದಿನ ಪುನರಾವರ್ತನೆಗಿಂತಲೂ ಶೇಕಡಾ 50 ರಷ್ಟು ಗಟ್ಟಿಯಾಗಿರುವುದಲ್ಲದೆ ಶೇಕಡಾ 25ರಷ್ಟು ಕಡಿಮೆ ಕಂಪನವನ್ನು ಹೊಂದಿರಲಿದೆ. ಎಂಜಿನ್ ಮತ್ತು ಸಾಮರ್ಥ್ಯ 2022ರ ರೇಂಜ್ ರೋವರ್ ಎಸ್ಯುವಿಯಲ್ಲಿ 3 ಎಂಜಿನ್ ಆಯ್ಕೆಗಳನ್ನು ನೀಡಲಾಗಿದ್ದು, ಆರಂಭಿಕ ಮಾದರಿಗಳಲ್ಲಿ 3.0ಲೀಟರ್ ಟರ್ಬೊ ಡೀಸೆಲ್, 3.0ಲೀಟರ್ ಪೆಟ್ರೋಲ್ ಮೈಲ್ಡ್ಹೈಬ್ರಿಡ್ ಮತ್ತು 4.4ಲೀಟರ್ ಟ್ವಿನ್ಟರ್ಬೊ ವಿ8 ಪೆಟ್ರೋಲ್ ಎಂಜಿನ್ಗಳನ್ನು ನೀಡಲಾಗಿದೆ. ಇದರಲ್ಲಿ 3.0ಲೀಟರ್ ಪೆಟ್ರೋಲ್ ಮೈಲ್ಡ್ಹೈಬ್ರಿಡ್ 394 ಬಿಹೆಚ್ಪಿ ಪವರ್ ಮತ್ತು 550 ಎನ್ಎಂ ಟಾರ್ಕ್ ಅನ್ನು ಉತ್ಪಾದಿಸಿದರೆ ಟರ್ಬೊಡೀಸೆಲ್ ಎಂಜಿನ್ ಮಾದರಿಯು 346 ಬಿಹೆಚ್ಪಿ ಮತ್ತು 700 ಎನ್ಎಂ ಟಾರ್ಕ್ ಅನ್ನು ಉತ್ಪಾದಿಸಿದರೆ ಟ್ವಿನ್ಟರ್ಬೊ ವಿ8 ಎಂಜಿನ್ 523 ಬಿಹೆಚ್ಪಿ ಮತ್ತು 750 ಎನ್ಎಂ ಟಾರ್ಕ್ ಅನ್ನು ಉತ್ಪಾದಿಸುತ್ತದೆ. ಹೊಸ ಎಸ್ಯುವಿಯು 5.3 ಸೆಕೆಂಡ್ಗಳಲ್ಲಿ 0100 ವೇಗವನ್ನು ಪಡೆದುಕೊಳ್ಳಲಿದ್ದರೆ ಎಲ್ಲಾ ಮಾದರಿಗಳು ಆಲ್ವೀಲ್ ಡ್ರೈವ್ ಸಿಸ್ಟಂ ಮತ್ತು ಸಕ್ರಿಯಲಾಕಿಂಗ್ ರಿಯರ್ ಡಿಫರೆನ್ಷಿಯಲ್ ಸೌಲಭ್ಯಗಳನ್ನು ಸ್ಟ್ಯಾಂಡರ್ಡ್ ಆಗಿ ನೀಡುತ್ತದೆ. ಇನ್ನು ಲ್ಯಾಂಡ್ ರೋವರ್ ಕಂಪನಿಯು ರೇಂಜ್ ರೋವರ್ ಮಾದರಿಗಾಗಿ ಸಂಪೂರ್ಣವಾಗಿ ಎಲೆಕ್ಟ್ರಿಕ್ ಮಾದರಿಯ ಬಿಡುಗಡೆಗಾಗಿ ಕಾರ್ಯನಿರ್ವಹಿಸುತ್ತಿದೆ. ಇದು 2024ರ ವೇಳೆಗೆ ಪ್ರಮುಖ ಅಂತರ್ರಾಷ್ಟ್ರೀಯ ಮಾರುಕಟ್ಟೆಗಳಲ್ಲಿ ಲಗ್ಗೆಯಿಡುವ ನಿರೀಕ್ಷೆಯಿವೆ. source: drivespark.com